recursal/SuperWikiNEXT-32B huggingface dataset:
**முதலாம் இராசேந்திர சோடா** என்பவர் ஒரு தெலுங்கு மன்னராவார். கி.பி 1108 முதல் 1132 வரை ஆட்சி செய்த இவர் வேலநாட்டி சோடர் மரபின் இரண்டாவது ஆட்சியாளர் ஆவார்.

ராஜேந்திர சோடா தனது தந்தை கொங்காவுக்குப் பிறகு ஆட்சியாளராக பொறுப்பேற்றார். தன் தந்தையின் வழியில் சோழ வம்சத்திடம் தனது விசுவாசத்தைத் தொடர்ந்தார். கி.பி 1115 இல் இவர் மேலைச் சாளுக்கிய ஆறாம் விக்ரமாதிதனின் தளபதியான அனந்தபாலயாவால் தோற்கடிக்கப்பட்டார். இதனால் முதலாம் இராசேந்திர சோடா மேலைச் சாளுக்கியர்களின் மேலாண்மையை ஏற்க வேண்டிய கட்டாயம் ஏற்பட்டது. இதன்பிறகும் மேலைச் சாளுக்கியர்கள் தங்கள் வெற்றியைத் தொடர்ந்தனர் மேலும் விசயவாடா, கொண்டப்பள்ளி, ஜனநாதபுரம் உள்ளிட்ட தெலுங்கு நாட்டின் பெரும்பகுதியை வெல்லத் தொடங்கினர், அவர்கள் காஞ்சி வரை அணிவகுத்து அதைச் சூறையாடினர்.

ஆறாம் விக்ரமாதினுக்குப் பிறகு மேலைச் சாளுக்கிய மன்னனாக கி.பி 1126 இல் மூன்றாம் சோமேசுவரான் அரியனைக்கு வந்தார். முதலாம் இராஜேந்திர சோடா கல்யாணி சாளுக்கியர்களுக்கு விசுவாசமாக இருந்துவந்தார். வேங்கியைச் சேர்ந்த மல்லா பூபதி கிருஷ்ணா ஆற்றின் கரையின் சில பகுதிகளை மீட்டெடுத்தார், ஆனால் வேலந்தி சோடர்கள் இந்த போர்களில் இரண்டாம் சோமேஸ்வராவின் பாடம் கற்றனர். இருப்பினும், கி.பி 1132 இல், இவர் சோழ வம்சத்தின் தரப்போடு சேர்ந்து போராடினார். விக்ரம சோழன் அவரது மகன் இரண்டாம் குலோத்துங்கனின் தலைமையில், தன் சேனைகளை அனுப்பினார். வேலந்து சோடர்கள் உட்பட பல தலைவர்கள் அவருடன் கைகோர்த்து மன்னெரு போரில் மேலைச் சாளுக்கியர்களை விரட்ட உதவினர்.

குறிப்புகள்
-----------

* துர்கா பிரசாத், கி.பி 1565 வரை ஆந்திராவின் வரலாறு, பி.ஜி. பப்ளிஷர்ஸ், குண்டூர் (1988)
* தென்னிந்திய கல்வெட்டுகள் - http://www.whatisindia.com/inscription/
**ஆட்டோபேட்சர்** அல்லது **ஓட்டோபச்சர்** (இலங்கை வழக்கு) வின்டோஸ் மேம்படுத்தல்களுக்கான மாற்றாக அந்தோனிஸ் கலாடிஸ் இனால் ஓர் இயங்குதள மேம்படுத்தல்களை ஒன்றாகச் சேர்க்கப்பட்ட வின்டோஸ் பாதுகாப்பு மேம்படுத்தல்கள், சேர்க்கைகள் மற்றும் ரெஜிஸ்டிரி மேம்படுத்தல்கள் ஒன்றாகப் பொதிசெய்து வின்டோஸ் எக்ஸ்பி சேவைப் பொதி 2, வின்டோஸ் 2000 சேவைப் பொதி 4, விண்டோஸ் சேவர் 2003 சேவைப்பொதி 1 மற்றும் விண்டோஸ் விஸ்டா இயங்குதள மேம்படுத்தல்களை ஒவ்வொரு முறையும் இணையத்துடன் இணைக்காமல் கணினியில் இருந்தவாறே மேற்கொள்ளவியலும். 

4 வருடங்களாகப் பாவனையில் இருந்த ஆட்டோபச்சர் 29 ஆகஸ்ட், 2007 முதல் இடைநிறுத்தபட்டுள்ளது.  இதற்கு மைக்ரோசாப்ட் இயங்குதளப் பாதுகாப்பு மேம்படுத்தலக்ளை மூன்றாம் தரப்பூடாக மேற்கொள்வதால் இயங்குதளத்தில் பாதுகாப்புச் சிக்கல்கள் ஏற்படும் என்று கூறிய பொழுதும் இதுதான் உண்மையான காரணம் என்று தெரியவில்லை. இம்மேம்படுத்தல்கள் உரிமையுடைய விண்டோஸ் மாத்திரமன்றி நகல் எடுக்கப்பட்ட விண்டோஸ் கணினிகளில் இதை நிறுவக்கூடியது காரணமாக் இருக்கக்கூடும் என்பதையும் மறுதலித்துள்ளனர்.

பயன்பாடுகள்
-----------

ஆட்டோபச்சர் கீழ்வரும் பயனர்களிற்குப் மிகவும் உபயோககரமானது.

* அடிக்கடி வன்வட்டினை (ஹார்டு டிஸ்க்) ஐ ஃபார்மட் பண்ணும் பயனர்களிற்கு
* விரைவாக பல்வேறு கணினிகளில் மேம்படுத்தல்களை மேற்கொள்ளவிருக்கும் வலையமைப்பு நிர்வாகிகளுக்கு.
* பாதுக்காப்பைப் பற்றிக் கவலையுறும் பயனர்கள் அதாவது பாதுக்காப்புக் குறைவான கணினியில் இருந்து மேம்படுத்தும் போது இணைய இணைப்பைப் பயன்படுத்துவதால் சிக்கல்கள் ஏதும் ஏற்படக்கூடும் என எண்ணும் பயனர்களுக்காக.

மேம்படுத்தும் முறை
------------------

ஆட்டோபச்சர் எந்தவொரு கழற்றக்கூடிய கணினி ஊடகத்தினூடாக மேம்படுத்தல்களை மேற்கொள்ளலாம் அதாவது இறுவட்டு (சீடி), டிவிடி, யுஎஸ்பி பிளாஷ்டிஸ்க், போன்றவற்றினூடாகவோ கணினி வலையமைப்பூடாகவோ கோப்பினைப் பெற்று மேம்படுத்தலாம்.

உசாத்துணைகள்
------------

1. ↑  ஆட்டோபச்சரின் துக்கதினம் பரணிடப்பட்டது 2007-09-01 at the வந்தவழி இயந்திரம் அணுகப்பட்டது ஆகஸ்ட் 30, 2007 (ஆங்கில மொழியில்)
2. ↑  பச்சாகிப் போன ஆட்டோபச்சர் அணுகப்பட்டது, 30 ஆகஸ்ட், 2007 (ஆங்கில மொழியில்)

வெளியிணைப்புக்கள்
-----------------

* ஆட்டோபச்சர்
* ஆட்டோபச்சர் பதிவிறக்கம் பரணிடப்பட்டது 2007-08-23 at the வந்தவழி இயந்திரம்
* ஆட்டோபச்சர் குழுவிவாதம் பரணிடப்பட்டது 2007-08-30 at the வந்தவழி இயந்திரம்
ஆட்டுரலும் குழவியும்
ஆட்டுக்கல்லும் குழவியும்
**ஆட்டுக்கல்** அல்லது **ஆட்டுரல்** என்பது கல்லினால் செய்யப்பட்ட மாவு அரைப்பதற்கு உதவக்கூடிய கருவியாகும். இதன் நடுப்பகுதி குழியாக இருக்கும். அதில் அரைக்கவேண்டிய தானியத்தைப் போட்டு குழவியைக் கொண்டு கையால் சுழற்றினால் குழியில் இருக்கும் தானியம் அரைபடும். இது பெரும்பாலும் இட்லி, தோசை போன்ற உணவுப்பண்டங்களைச் செய்வதற்குத் தேவைபடும் மாவை அரைக்கப் பயன்படுகிறது. 

இந்த ஆட்டு உரல் உருண்டை வடிவமான கல்லில் நடுவில் குழியைக் கொண்டிருக்கும். இந்தக் குழியின் அகலத்தை விட சிறிது குறைவான சுற்றளவில் சிறிது உயரமாக கையால் பிடித்து அரைக்கக் கூடிய வடிவமைப்பில் குழவிக் கல் ஒன்றும் இதனுடன் இருக்கும். குழியில் பொருத்தி சுற்றப் பயன்படும் சற்று நீண்டு உருட்டையாக இருக்கும் பகுதிக்குக் "குழவி" என்று பெயர். ஆட்டுக்கல்லும் குழவியும் பயன்படப் பயன்பட நாளடைவில் மழுமழுப்பாகிவிடும், இதனால், பொருட்கள் சரியாக அரைபடாது. எனவே, கல்தச்சர் ஒருவரைக் கொண்டு, உளியால் பொள்ளி நுண்ணிய சிறு சிறு குழிகள் ஆக்குவர் (பொள்ளுதல் = குழி இடுதல்). இதற்கு **ஆட்டுக்கல் பொளிதல்** என்று பெயர். ஆட்டுரல் குழி, குழவிக்கல் என இரண்டுக்குமிடைப்பட்ட இடைவெளியில் உள்ள இடத்தில் அரைக்கப்படும் பொருள் இருக்கும். குழவிக்கல்லை சுற்றும் பொழுது உணவுப் பொருள் அரைபடும். ஆட்டுக்கல்லையும் குழவியையும் பொளிதளலால் உராய்வு நன்றாக ஏற்பட்டு, பொருட்கள் நன்றாக அரைபடும். மின்சார ஆட்டுரல் வந்த பின்பு இந்த வகையான ஆட்டுரல்களின் பயன்பாடு குறைந்து போய் விட்டது.

மின்சார ஆட்டுக்கல்
------------------

1955-இல் கோயம்புத்தூரில் சபாபதி என்பவர் மின்சார ஆட்டுக்கல்லினைக் கண்டுபிடித்தார். பின்னர் அது சென்னை, மதுரை போன்ற ஊர்களிலும் அறிமுகப்படுத்தப்பட்டது. கோவையில் மேலும் கல்லினை சாய்க்கக்கூடிய மின் ஆட்டுக்கல், மேசை மீது வைத்து ஆட்டும் வகையிலான சிறு மின் ஆட்டுக்கல் போன்றன கண்டுபிடிக்கப்பட்டன. 2005-06ஆம் கோவை மின் ஆட்டுக்கல்லுக்கு புவிசார் குறியீடும் வழங்கப்பட்டது.

மேலும் பார்க்க
--------------

* அம்மி
ஆட்டு பாலாடைகட்டி
**ஆட்டு பாலாடைக்கட்டி** என்பது ஆட்டுப் பாலில் இருந்து தயாாிக்கப்படும் பாலாடைக்கட்டி ஆகும். பிரெஞ்ச் மொழியில் செவிா் என்று ஆட்டு பாலாடைகட்டியைக் குறிப்பிடுவர்.

பண்புகள்
--------

மாட்டு பால் மற்றும் ஆடு பால்  ஒரேமாதிாியான  கொழுப்பு உள்ளடக்கங்களை கொண்டுள்ளது. ஆயினும், அதிக அளவு விகிதம் கொண்ட ஓரளவு தொடா் கொழுப்பு அமிலங்களான காப்பிரிக் மற்றும் கேப்ரிக் அமிலம் போன்றவை உள்ளதால் ஆட்டுப் பாலாடைக் கட்டிக்கு புளிப்பு சுவையை அளிக்கிறது. (கொழுப்பு அமிலத்தை குறிப்பிடும் சொல்லான fatty acids என்ற சொல்லில் உள்ள fatty என்ற சொல் லத்தின் மொழியில் ஆட்டைக் குறிப்பிடும் சொல்லில் இருந்து வந்தது.)

ஆட்டு பாலாடையானது ஆயிரக்கணக்கான ஆண்டுகளாக செய்யப்பட்டு வருகிறது, மேலும் அநேகமாக இது பழங்காலத்திலே தயாரிக்கப்பட்ட பால் பொருட்களில் ஒன்றாகும். ஆட்டுப் பாலாடையானது மிகவும் எளிமையான வடிவத்தில் செய்யப்படுகிறது, ஆட்டு பாலாடையானது பச்சையான பாலை இயற்கையாகவே தயிராகவிட்டு  பின்னர் வடிகட்டி, தயிரை அழுத்தி தயாாிக்கப்படுகிறது.  மற்ற உத்திகளில் பாலாடையை தயாரிக்க அமிலத்தைப் பயன்படுத்துகின்றனர் (வினிகர் அல்லது எலுமிச்சை சாறு போன்றவை).  மென்மையான ஆட்டு பாலாடைக்கட்டிகள் உலகளாவிய சமையலறைகளில் தயாரிக்கப்படுகின்றன, சமையல்காரர்கள் பல நாட்களுக்கு சூடான சமையலறையில் பாலாடைக்கட்டி நிறைந்த துணிகளை கட்டி தொங்கவிட்டு வடிகட்டி தரமான பாலாடைக் கட்டிகளை உருவாக்குகிறாா்கள்.

மேற்கோள்கள்
-----------

1. ↑  "Content of Milk by Species". havemilk.com. 2014-08-26 அன்று மூலம் பரணிடப்பட்டது. 2017-07-07 அன்று பார்க்கப்பட்டது.
2. ↑  "Capric acid," Chemical LAND21.com.

| * பா
* உ
* தொ
பால் |
| --- |
| விலங்குகளில் இருந்து | 
* Buffalo
* ஒட்டகம்
* பசும்பால்
* கழுதை
* Goat
* குதிரை
* Human
	+ சீம்பால்
	+ Newborn
* Moose
* Pig
* Sheep

 |  |
| தாவரங்களில் இருந்து | 
* Plant milk
* Almond
* தேங்காய்
* Hemp
* Peanut
* Rice
* Soy-based infant formula
* சோயா

 |
| வகைகள் | 
* ஏ2
* Baked
* Carbonated
* Condensed
* Evaporated
* Filled
* Flavored
	+ Anise
	+ Chocolate
	+ Coffee
	+ Vanilla
* Ice
* Malted
* Organic
* பாச்சர்முறை
* Powdered
* Raw
* Scalded
* Skimmed
* Soured
* Toned
* UHT
* Ultrafiltered

 |
| பால் பொருட்கள் | 
* Ayran
* வெண்ணெய்
* மோர்
* பாலாடைக்கட்டி
* பாலாடை (பாலேடு)
* தயிர்
* குளிர்களி
* Jewelry
* Filmjölk
* Kefir
* குமிஸ்
* Milkshake
* Whey
* Ymer
* இன்தயிர் (யோகர்ட்டு)

 |
| தலைப்புகள் | 
* Allergy
* Containers
	+ Bag-in-box
	+ Glass milk bottle
	+ கூசா
	+ Milk bag
	+ Milk carton
	+ Milk crate
	+ Milk churn
	+ Plastic milk container
	+ Square milk jug
	+ Tetra Brik
* பால் பண்ணை
* Lactation
	+ தாய்ப்பாலூட்டல்
* பால் கறத்தல்
	+ Pipeline
* Professions
	+ Milkmaid
	+ Milkman

 |
| 
* Category பகுப்பு

 |
ஆட்டின் வடிவில் அரசர் தகர்க்காவைப் பாதுகாக்கும் அமுன் கடவுளின் கருங்கற் சிலைகளுள் ஒன்று. இது பிரித்தானிய அருங்காட்சியகத்தில் உள்ளது.
**ஆட்டின் வடிவில் அரசர் தகர்க்காவைப் பாதுகாக்கும் அமுன் கடவுட் சிலைகள்** குறைந்தது இரண்டாவது நூபியாவின் காவாவில் இருந்த அமுன் கோயிலில் வைக்கப்பட்டிருந்தன. இந்தக் கற்கோயிலின் கட்டுமானம் கிமு 683 ஆம் ஆண்டில் அரசர் தகர்க்காவினால் தொடங்கப்பட்டது. ஆடு, அமுன் கடவுளுக்குப் புனிதமான விலங்குகளுள் ஒன்று. கர்னாக்கில் உள்ள கோயில் உட்பட அமுன் கோயில்கள் பலவற்றில் ஆடு அல்லது ஆட்டுத் தலை கொண்ட "இசிபிங்சு" சிலைகள் வைக்கப்பட்டு இருந்தன.

கண்டுபிடிப்பு
-------------

இச்சிலைகள் 1930-1 காலப்பகுதியில் நிகழ்ந்த அகழ்வாய்வின் போது பிரான்சிசு லெவெலின் கிரிபித் என்பவரால் கண்டுபிடிக்கப்பட்டன. கற்கோயிலின் மேற்குப்பக்க அணுகுவழியில், முதலாம் இரண்டாம் கோபுரங்களுக்கு முன்புறம் இரண்டு சோடி மணற்கல் மேடை இணைகள் கண்டுபிடிக்கப்பட்டன. இவற்றில் இரண்டிலேயே ஆட்டு வடிவங்கள் காணப்பட்டன. இவற்றுள் ஒன்று பிரித்தானிய அருங்காட்சியகத்திலும், மற்றது ஆக்சுபோர்டில் உள்ள ஆசுமோலிய அருங்காட்சியகத்திலும் உள்ளன. ஆசுமோலிய அருங்காட்சியகத்திலேயே காவாவில் நிகழ்த்தப்பட்ட அகழ்வாய்வில் கிடைத்த பெரும்பாலான தொல்பொருட்கள் வைக்கப்பட்டு உள்ளன. பிரித்தானிய அருங்காட்சியகத்தில் உள்ள சிலை பேராசிரியர் கிரிபித்திடம் இருந்து 1933ல் பெறப்பட்டது.

குறிப்புகள்
-----------

1. ↑  "காப்பகப்படுத்தப்பட்ட நகல்". 2009-12-04 அன்று மூலம் பரணிடப்பட்டது. 2012-12-22 அன்று பார்க்கப்பட்டது.
2. ↑   The BM website  பரணிடப்பட்டது 2009-12-04 at the வந்தவழி இயந்திரம் says it is now at the National Museum of Khartoum; as of March 2009 it was in Oxford as it featured on bus advertisements for the Museum, with a young boy posing in his rugby gear next to the statue.
3. ↑  
	* "S. R. K. G.", "Granite Ram from the Sudan" *British Museum Quarterly* 8, online at
ஐரோப்பியப் பழங்கற்காலக் கலையில் பரம்பல்:  
 ·சிவப்பு: சுவர் ஓவியம்  
 ·பச்சை: mobile art  
 ·இள நீலக் கோடு: limits of main glaciations  
 ·நீலக்கோடு: கரையோரம்
**வரலாற்றுக்கு முந்திய காலக் கலை** என்பது எழுத்தறிவுக்கு முற்பட்ட பண்பாடுகளால் ஆக்கப்பட்ட எல்லாக் கலைகளையும் குறிக்கும். இது, நிலவியல் வரலாற்றில் மிகப் பிந்திய காலகட்டம் ஆகும்.

பழங்கற்காலம்
------------

நிச்சயமான கலை வெளிப்பாடு என்ற அளவில் அறியப்பட்ட சான்றுகள் மேல் பழங்கற்காலத்தில் இருந்தே கிடைக்கின்றன. இவை ஹோமோ சப்பியன்களால் உருவாக்கப்பட்டவை. எனினும் இதற்கு முன்னரே ஹோமோ இரக்டஸ்களும், இலக்கற்ற வரிவடிவங்களை பயன்பாட்டுப் பொருட்களில் ஆக்கியிருப்பது தெரியவந்துள்ளது. துரிங்கியாவில் உள்ள பொல்சிங்ஸ்லெபான் என்னுமிடத்தில் இவ்வாறான பொருட்கள் கிடைத்துள்ளன. இவற்றைக் கலைக்கு ஒரு முன்னோடி என்பதுடன், பயன்பாட்டுத் தேவைக்கும் மேல் பொருட்களை அழகு படுத்தும் எண்ணத்தின் வெளிப்பாட்டையும் காட்டுகிறது எனலாம். சமச்சீர்த்தன்மை, கருவிகளின் வடிவத்தில் செலுத்தப்பட்ட கவனம் என்பன, நடுப் பழைய கற்காலக் கைக் கோடரிகளைக் கலை வெளிப்பாடுகளாகவும் சில ஆய்வாளர்கள் கருதுகின்றனர். அண்மையில் பிரான்சில் கண்டுபிடிக்கப்பட்ட சில பொருட்கள், நியண்டர்தால் மனிதர் சிக்கலான கலை மரபு ஒன்றைக் கொண்டிருந்திருக்கக் கூடும் என்னும் கருத்தை உருவாக்கியுள்ளன.

தான்-தானின் வீனஸ்
பெரக்காத் ராமின் வீனசின் ஒரு படம்
இன்றுவரை அறியப்பட்டவற்றுள் மிகப் பழைய கலை வேலைப்பாடு எனக் கருதத் தக்கது, தான்-தானின் வீனஸ் எனப்படும் கி.மு 500,000 முதல் 300,000 வரையான, நடு ஆக்கியூலியக் காலப்பகுதியைச் சேர்ந்த ஒரு சிறிய உருவச் சிலை ஆகும். மொரோக்கோவில் கண்டுபிடிக்கப்பட்ட இது, 6 சமீ நீளம் கொண்ட மனித உருவத்தை ஒத்திருக்கும் ஒரு சிலை ஆகும். இது இயற்கையான நிலவியல் செயற்பாடுகளால் உருவாகியிருக்கக் கூடும் எனினும், மனிதனால் உருவாக்கப்பட்ட கருவிகளைப் பயன்படுத்தியதற்கான சுவடுகளும், நிறம் தீட்டப்பட்டதற்கான சில சான்றுகளும் இதிலே உள்ளன. இச் சிலையின் மேற்பரப்பில் காணப்பட்ட எண்ணெய்த் தன்மை கொண்ட பொருள் இரும்பு, மங்கனீசு ஆகியவை கொண்ட சேர்வைகளின் கலவை எனக் கண்டறியப்பட்டது. இது, இவ்வுருவம் எவ்வாறு தோன்றியது எனினும், யாரோ இதற்கு நிறம் தீட்டிப் பயன்படுத்தி உள்ளார்கள் என்பதைக் காட்டுவதாகவும் சொல்லப்படுகிறது. இப்பொருளை மனிதர்களின் கலை உணர்வு வெளிப்பாட்டின் சான்றாகக் கொள்வதையிட்டுக் கருத்து வேறுபாடுகள் உள்ளன. ஏறத்தாழ இதே போன்ற, கிமு 250,000 காலப்பகுதியைச் சேர்ந்த, பெரக்காத் ராமின் வீனஸ் என்னும் இன்னொரு உருவம் இஸ்ரேலில் கண்டுபிடிக்கப்பட்டது. இதுவும் முன்போன்ற சர்ச்சைகளுக்கு உள்ளாகியுள்ளது.
கயிறு இழுத்தல் எளிய, ஆட்டக்கருவிகள் தேவையில்லாத, விரைவில் ஒருங்கிணைக்கக்கூடிய ஓர் ஆட்டமாகும்.
பால் செசான்னால் 1895ஆம் ஆண்டு சீட்டாட்டத்தைக் குறித்து வரையப்பட்ட *சீட்டு ஆட்டக்காரர்கள்* என்ற ஓவியம் 
ஓர் ஒழுங்குடன் ஆடப்படும் செயற்பாடு **ஆட்டம்**  (game) அல்லது விளையாட்டு எனலாம். பொதுவாக மனமகிழ்விற்காக இது ஆடப்பட்டாலும் கல்வி நோக்கம் கொண்டும் ஆட்டங்கள் வடிவமைக்கப்படுவதுண்டு. இவ்வகை ஆட்டங்கள் விளையாட்டுப் போட்டிகளினின்றும் வேறுபட்டவை; போட்டிகள் தீவிரமாக நடத்தப்படாமையும் உடற்றிறன் கூடுதலாக வேண்டாமையும் சில காரணிகள். அதேபோல எண்ணங்களின் வெளிப்பாடாக இல்லாமையால் கலையும் அல்ல. இருப்பினும் இந்த வேறுபாடுகள் தெளிவாக வரையறுக்கப்படவில்லை. சிலர் ஊதியம் பெற்று விளையாடுவதால் இதனை வேலையாகக் கருதுவோரும் உண்டு.சில ஆட்டங்கள் (காட்டாக, புதிர்கள், கணினி ஆட்டங்கள்) கலைத் திறனோடு வடிவமைக்கப்பட வேண்டி யிருப்பதால் கலை என்ற பகுப்பிலும் கொள்ளலாம்.

ஓர் ஆட்டத்தின் முக்கிய கூறுகள்: இலக்குகள், விதிமுறைகள், சவால்கள் மற்றும் எதிரெதிர்ச் செயல்கள் ஆகும். இவை பொதுவாக மனத்திறன் அல்லது உடற்றிறனை தூண்டுவதாக அமையும். நடைமுறைத் திறன்களை வளர்த்துக் கொள்ளவும், ஓர் உடற் பயிற்சியாகவும், கல்வி கற்றலின் கூறாகவும் உளவியலைத் தூண்டுவதாகவும் அமைகிறது. கூட்டாளிகளின் பங்களிப்பு இல்லாமையால் *சாலிடேர்*, *சிக்சா புதிர்* போன்ற "ஆட்டங்கள்" ஆட்டவகையில் அல்லாது புதிர்கள் வகைப்பாற்படும் என கிரிசு கிராஃபோர்ட் போன்ற ஆட்ட வடிவமைப்பாளர்கள் கூறுகின்றனர்.
கி.மு 2600-ஆம் ஆண்டிலிருந்தே, மனித நாகரிகத்தின் உலகளாவிய கூறாக ஆட்டங்கள் இருந்து வந்திருக்கின்றன. அனைத்து பண்பாடுகளிலும் முதன்மை இடம் பெற்றிருந்தன. தமிழ் சங்கப் பாடல்களிலும் பிள்ளைத்தமிழ் இலக்கணத்திலும் பல ஆட்டங்கள் விவரிக்கப்பட்டுள்ளன.

### விளையாட்டுகள்

முதன்மைக் கட்டுரை: உடற்றிறன் விளையாட்டு
கால்பந்து உலகெங்கும் புகழ்பெற்ற விளையாட்டாகும்.
**விளையாட்டுக்கள்** சிறப்பு கருவிகளையும் தனிப்பட்ட ஆடுகளங்களையும் கொண்டு விளையாடுபவர்களைத் தவிர சமூகத்தின் பெரும்பகுதியின் ஈடுபாட்டுடன் ஆடப்படுவதாகும். ஒரு நகரமோ குடியமைப்போ இத்தகைய வசதிகளை செய்து கொடுக்க வேண்டியிருக்கும்.

பரவலான விளையாட்டுகள் பார்வையாளர்களின் மகிழ்ச்சியைத் தூண்டுவதாகவும் அமைகின்றன. தங்களுடைய உள்ளூர் அணியுடன் ஐக்கியப்படுத்திக்கொண்டு, எதிரணிகளுடன் பகைமை பாராட்டுவதும் உண்டு. இரசிகர்கள் அல்லது விசிறிகள் விளையாட்டுத் துறையில்தான் முதலில் உருவானார்கள்.

மேற்கோள்கள்
-----------

1. ↑  
Chris Crawford (game designer) (2003). *Chris Crawford on Game Design*. New Riders. பன்னாட்டுத் தரப்புத்தக எண்:0-88134-117-7.
2. ↑  Soubeyrand, Catherine (2000). "The Royal Game of Ur". The Game Cabinet. 2008-10-05 அன்று பார்க்கப்பட்டது. External link in `|publisher=` (உதவி)
3. ↑  Green, William (2008-06-19). "Big Game Hunter". *2008 Summer Journey* (டைம்). Archived from the original on 2013-08-22.. பார்த்த நாள்: 2008-10-05.
4. ↑  "History of Games". MacGregor Historic Games. 2006. 2008-10-05 அன்று பார்க்கப்பட்டது. External link in `|publisher=` (உதவி)

மேலும் படிக்க
-------------

* Avedon, Elliot; Sutton-Smith, Brian, *The Study of Games*. (Philadelphia: Wiley, 1971), reprinted Krieger, 1979. ISBN 0-89874-045-2
**மார்க்கோர் காட்டு ஆடு** ( ஆங்கிலம்;*markhor* பஷ்தூ மொழி : مرغومی marǧūmi; பாரசீக மொழி / உருது : مارخور) என்பது ஒரு பெரிய காட்டு ஆட்டு இனம் ஆகும். இவை வட-கிழக்கு ஆப்கானிஸ்தான், வடக்கு பாக்கித்தான், காஷ்மீர், தெற்கு தஜிகிஸ்தான், தெற்கு உஸ்பெகிஸ்தான் போன்ற இடங்களில் காணப்படுகிறன.
இந்த ஆட்டு இனத்தை பன்னாட்டு இயற்கைப் பாதுகாப்புச் சங்கம் அருகிய இனம் என பட்டியலிட்டுள்ளது. 2015 வரை அச்சுறு நிலையை அண்மித்த இனம் என மோசமான நிலையில் இருந்தது. கடந்த பத்தாண்டுகளில் இவற்றின் எண்ணிக்கை சுமார் 20% அதிகரித்துள்ளது என்பது மகிழ்ச்சியான செய்தியாகும். இந்த மார்கோர் காட்டு ஆடுகளே பாக்கித்தானின் தேசிய விலங்கு ஆகும்.

விளக்கம்
--------

இவை பருத்த உடலும், அடர்ந்த மென் மயிரும் கொண்டவை. கிடா ஆட்டுக்கு அதன் சாம்பல் நிற பிடரிமயிர் முட்டிவரை தொங்கும். பெட்டை ஆட்டுக்கு இந்த பிடரி மயிர் சற்று குறைந்த நீளத்துடன் முகவாய்க்கட்டைவரை தொங்கும். கிடாவுக்கு நீண்ட தட்டையான முறுக்கிய கொம்புகள் காணப்படும். பெட்டை ஆட்டின் கொம்புகள் சிறியவை. இவற்றின் முடி குளிர் காலத்தில் அழுக்குச் சாம்பல் நிறத்திலும், வெயில் காலத்தில் நீளம் குறைந்து செம்பழுப்பு நிறத்திலும் காணப்படும்.

மேற்கோள்கள்
-----------

1. ↑
**சேலியமேடு** *(Seliamedu)* என்பது இந்தியாவின் ஒன்றியப் பகுதியான புதுச்சேரியில் உள்ள பாகூர் தாலுக்காவில் இருக்கும் பாகூர் ஒன்றியத்தில் இருக்கும் ஒரு கிராமம் ஆகும். புதுச்சேரி மாவட்டத்தின் அயலகச் சிற்றூரான பாகூருக்கு வடக்கில் இக்கிராமம் அமைந்துள்ளது.

எல்லைகள்
--------

மேற்கில் பாகூர் கிராமம், வடக்கில் தமிழ்நாட்டைச் சேர்ந்த கீழ்குமாரமங்கலம் கிராமம், கிழக்கில் தமிழ்நாட்டைச் சேர்ந்த நாகப்பனூர், தெற்கில் குடியிருப்புபாளையம் மணப்பட்டு ஆகியன சேலியமேடு கிராமத்திற்கு புவியியல் எல்லைகளாக அமைந்துள்ளன.

சாலைப் போக்குவரத்து
-------------------

வில்லியனூர் – பாகூர் சாலையில் சேலியமேடு கிராமம் அமைந்துள்ளது. மேலும் திம்மநாயக்கன்பாளையம் – பாகூர் சாலையுடனும் இக்கிராமம் இணைக்கப்பட்டுள்ளது.

கிராமங்கள்
----------

சேலியமேடு கிராமப் பஞ்சாயத்தில் பின்வரும் கிராமங்கள் இடம்பெற்றுள்ளன. 

* சேலியமேடு
* அரங்கனூர்

அரசியல்
-------

புதுச்சேரி மக்களவைத் தொகுதிக்குட்பட்டும், ஏம்பலம் சட்டமன்றத் தொகுதியின் ஒரு பகுதியாகவும் சேலியமேடு கிராமம் இருக்கிறது

படக்காட்சியகம்
--------------

* சேலியமேடு கிராமப் பஞ்சாயத்தின் வரைபடம்சேலியமேடு கிராமப் பஞ்சாயத்தின் வரைபடம்
* சேலியமேடு, பாகூர் ஒன்றியம்சேலியமேடு, பாகூர் ஒன்றியம்
* சிவன் கோவில், சேலியமேடு, பாகூர் ஒன்றியம்சிவன் கோவில், சேலியமேடு, பாகூர் ஒன்றியம்
* அரங்கனூர், சேலியமேடு, பாகூர் ஒன்றியம்அரங்கனூர், சேலியமேடு, பாகூர் ஒன்றியம்
* RC-18 சாலை , அரங்கனூர், சேலியமேடு, பாகூர் ஒன்றியம்RC-18 சாலை , அரங்கனூர், சேலியமேடு, பாகூர் ஒன்றியம்

மேற்கோள்கள்
-----------

1. ↑  "காப்பகப்படுத்தப்பட்ட நகல்" (PDF). 2013-09-27 அன்று மூலம் (PDF) பரணிடப்பட்டது. 2016-03-26 அன்று பார்க்கப்பட்டது.

புற இணைப்புகள்
--------------

* Official website of the Government of the Union Territory of Puducherry
[*தொடர்பிழந்த இணைப்பு*]
புலிக்கால் முனிவர்
கிருஷ்ணகிரி மாவட்டம், பெண்ணேஸ்வரர் கோயில் இராசகோபுரத்தில் புலிக்கால் முனிவர் சிவலிங்கத்தை வழிபடும் புடைப்புச் சிற்பம்
**புலிகால் முனிவர்** என்பவர் இந்து தொன்மவியலின் அடிப்படையில் மத்யந்தனர் என்பவரின் மகனும், சிறந்த சிவ பக்தனும் ஆவார். இவருடைய இயற்பெயர் *மழன்* என்பதாகும். இவரை *வியாக்ரபாதர்* *வியாக்கிரபாதர்* என்றும் அறியப்பாடுகிறார்.

தோற்ற காரணம்
------------

சிவபெருமானுக்கு தூய மலர்களால் அர்ச்சனை செய்ய விரும்பிய மழன், மரத்திலிருந்து கீழே விழும் மலர்களையும், வண்டு போன்ற உயிரினங்களால் நுகரப்பட்ட மலர்களையும் ஏற்க மறுத்தார். அதனால் அதிகாலையிலேயே மரத்தில் ஏறி அர்சனைப் பூக்களை சேகரிக்க எத்தனித்தார். இரவு நேரத்தில் கண்களுக்கு போதிய வெளிச்சம் இல்லாமையாலும், மரத்தில் ஏறுவதற்கு வசதியான உடலமைப்பு இல்லாமையாலும் மிகுந்த கவலையுற்றார். அதனை தீர்க்க சிவபெருமானை நோக்கி தவமிருந்து இரவில் தெரியும் பார்வையும், புலிக்கால் மற்றும் புலி நகங்களையும் பெற்றார்.

சமஸ்கிருதத்தில் *வியாக்ரம்* என்பது புலியைக் குறிப்பதனால் வியாக்ரபாதர் என்று அழைக்கப்பட்டார். இதற்கு புலிக்கால்களை உடையவர் என்று பொருளாகும். தமிழில் புலிக்கால் முனிவர் என்றும் அறியப்படுகிறார்.

**சமாதி** 
இவர் திருச்சி சமயபுரம் அருகில் உள்ள திருபட்டுர் என்னும் இடத்தில் ஜிவசமாதி அடைந்தார்.

தொடர்புடைய இணைப்புகள்
---------------------

* பரதநாட்டியம்
* சைவக் கலைகள்
* சிவதாண்டவம்

ஆதாரங்களும் மேற்கோள்களும்
-------------------------

வெளி இணைப்புகள்
---------------

* திருப்பெரும் புலியூர் - சைவம் ஆர்க் தளம் பரணிடப்பட்டது 2013-01-19 at the வந்தவழி இயந்திரம்
*
|  |
| --- |
| **விலங்கியல்**
தொடரின் ஒரு பகுதி

 |
| **விலங்கியலின் கிளைகள்** |
| மானிடவியல் · 
தேனீயியல் · எட்டுக்காலியியல்
கணுக்காலியியல் · நீர்ப்பாலூட்டியியல்
சிப்பியோட்டியல் · பூச்சியியல்
நடத்தையியல் · ஒண்டுப்புழுவியல்
ஊர்வனவியல் · மீனியல்
நத்தையினவியல் · பாலூட்டியியல்
எறும்பியல் · உருளைப்புழுவியல்
விலங்கு நரம்பு&நடத்தையியல் · பறவையியல்
தொல்விலங்கியல் · மிதவையுயிரியல்}
முதனியியல் |
| **குறிப்பிடத்தக்க விலங்கியலாளர்** |
| ஜார்ஜஸ் கவியர் · சார்லசு டார்வின்
வில்லியம் கிர்பி · கரோலசு லின்னேயசு
கான்ட்ராட் லாரென்சு · தாமசு சே 
ஆல்ஃப்ர்ட் ரஸல் வல்லேஸ் · மேலும்... |
| **வரலாறு** |
| டார்வினுக்கு முன்
டார்வினுக்குப் பின்
இந்தப் பெட்டி: * பார்
* உரை
* தொகு
 |

**எட்டுக்காலியியல்** (Arachnology) என்பது, எட்டுக்காலிகள் எனப்படும் சிலந்திகள், தேள்கள் மற்றும் அவை போன்ற பிற உயிரினங்களைப் பற்றிய ஒரு அறிவியல் ஆய்வுத்துறை ஆகும். ஆனால் உண்ணிகள், சிற்றுண்ணிகள் போன்றவற்றை எட்டுக்காலியியல் பொதுவாக உள்ளடக்குவதில்லை. இவற்றை ஆய்வு செய்யும் துறை மென்னுண்ணியியல் எனப்படுகின்றது.

வகைப்பாடு
---------

எட்டுக்காலியியல் ஆய்வாளர்கள் எட்டுக்காலியியலாளர் எனப்படுவர். இவர்களைச் சிலந்தி வல்லுனர்கள் எனவும் அழைப்பதுண்டு. எட்டுக்காலிகளை வகைப்படுத்துபவர்கள் இவர்களே ஆவர். ஏராளமான எட்டுக்காலி இனங்கள் இருப்பதனால், இவற்றை வகைப்படுத்துவது என்பது இலகுவான வேலை அல்ல. இரண்டு இனங்களைச் சேர்ந்த எட்டுக்காலிகள் ஒன்று போலவே தோற்றமளிக்கும் அதே வேளை, ஒரே இனத்தைச் சேர்ந்த எட்டுக்காலிகள் வேறுபட்ட இயல்புகளை வெளிப்படுத்துவதும் உண்டு. இத்தகைய வேளைகளில் மாதிரிகளை அறுத்து நுணுக்குக் காட்டியின் கீழ் ஆய்வு செய்வதன் மூலமே அவற்றின் ஒற்றுமை வேற்றுமைகளைத் தெளிவாகப் புரிந்துகொள்ள முடியும்.

கார்ல் அலெக்சாண்டர் கிளார்க் என்பவர் 250 ஆண்டுகளுக்கு முன், முதல் எட்டுக்காலி இனத்தை விபரித்ததன் பின்னர், இன்றுவரை ஏறத்தாழ 40,000 எட்டுக்காலி இனங்கள் விவரிக்கப்பட்டு உள்ளன. இன்னும் விவரிக்கப்படாத எண்ணிக்கை குறித்த தெளிவான தகவல்கள் இல்லை. எனினும், இது 200,000 வரை இருக்கலாம் எனச் சிலர் கூறுகின்றனர். அறிவியலாளர்கள், புதிய புதிய இனங்களைக் கள ஆய்வுகளின்போது கண்டு பிடிப்பது ஒருபுறம் இருக்கச் சேமிப்பகங்களிலும் ஏராளமான மாதிரிகள் ஆய்வு செய்து விவரிப்பதற்காகவும், வகைப்பாட்டுக்காகவும் காத்திருக்கின்றன. அருங்காட்சியகக் காப்பகங்களில் கானப்படும் 200 ஆண்டுகளுக்கு முந்திய மாதிரிகள் சில உருச்சிதைவுக்கு உள்ளானபோதும் கூட இன்னும் அடையாளம் காணப்படவில்லை.

எட்டுக்காலி இனங்கள் பல அணுகமுடியாத இடங்களில் வாழ்வதனால், அவற்றின் நடத்தைகளைக் கவனித்து ஆய்வு செய்வது மிகவும் கடினமானது. இதனால், பெரும்பாலும் இறந்த பூச்சிகளிலேயே ஆய்வுகள் மேற்கொள்ள முடிகிறது. இதனால் எட்டுக்காலிகளின் நடத்தை பற்றிய ஆய்வு புறக்கணிக்கபட்டே வருகின்றது.
**அடூர்** (*Adur*) என்பது இந்தியாவின் தென் மாநிலமான கர்நாடகத்தில் உள்ள ஒரு சிற்றூர் ஆகும்.  இது கர்நாடகத்தின் பெங்களூர் மாவட்டத்தில் உள்ள ஆனேகல் வட்டத்தில் அமைந்துள்ளது.

அமைவிடம்
--------

இந்த ஊரானது மாநில தலைநகரான பெங்களூரில் இருந்து 35 கிலோமீட்டர் தொலைவிலும், ஆனேகலில் இருந்து 35 கிலோமீட்டர் தொலைவிலும் உள்ளது.

மக்கள் வகைபாடு
--------------

இந்த கிராமத்தின் மொத்தப் பரப்பளவு 151.75 எக்டேர் ஆகும். 2011 மக்கள் தொகை கணக்கெடுப்பின்படி இந்த ஊரில் 150 வீடுகள் உள்ளன. கிராமத்தின் மொத்த மக்கள் தொகையானது 717 ஆகும். இதில் பெண்களின் எண்ணிக்கை 349 என்றும், ஆண்களின் எண்ணிக்கை 368 என்றும் உள்ளது. கல்வியறிவு பெற்றவர்கள் விகிதம் 66.11% ஆகும். இதில் ஆண்களின் எழுத்தறிவு விகிதம் 77.17% என்றும், பெண்களின் எழுத்தறிவு விகிதம் 54.44% என்றும் உள்ளது.

மேற்கோள்கள்
-----------

1. ↑  "Yahoo! maps India :". 2008-12-18 அன்று மூலம் பரணிடப்பட்டது. 2009-04-17 அன்று பார்க்கப்பட்டது. Adur (Anekal), Bangalore, Karnataka
2. ↑  "Adur Village in Anekal (Bangalore) Karnataka - villageinfo.in". *villageinfo.in*. 2023-06-30 அன்று பார்க்கப்பட்டது.
**முத்தையா வனிதா** (*Muthayya Vanitha*) என்பவர் ஒரு இந்திய மின்னணு அமைப்பு பொறியாளர் ஆவார். இவர் இந்திய விண்வெளி ஆய்வு மையத்தில் செயற்கைக்கோள்கள் குறித்த திட்டங்களுக்கு தலைமை தாங்கியுள்ளார். இவர் தற்போது இஸ்ரோவின் சந்திரயான்-2 பணியின் திட்ட இயக்குநராக உள்ளார்.

ஆரம்பகால வாழ்க்கை மற்றும் கல்வி
-------------------------------

வனிதா தமிழ்நாட்டின், சென்னையைச் சேர்ந்தவர். இவர் முதலில் வடிவமைப்பு பொறியாளராகப் பயிற்சி பெற்றார். இவர் கிண்டியின் பொறியியல் கல்லூரியில் பட்டம் பெற்றவர்.

தொழில்
------

வனிதா மூன்று தசாப்தங்களுக்கும் மேலாக இஸ்ரோவில் பணியாற்றியுள்ளார். இவர் முதலில் வன்பொருள் சோதனை மற்றும் மேம்பாட்டு போன்ற பல்வேறு துறைகளில் பணிபுரியும் இளநிலைப் பொறியாளராக இஸ்ரோவில் சேர்ந்தார். பின்னர் இவர் நிர்வாக பணிகளில் பங்காற்றியிருக்கிறார். இந்திய விண்வெளி ஆய்வு மைய செய்மதி நடுவத்தின் டிஜிட்டல் சிஸ்டம்ஸ் குழுவில் டெலிமெட்ரி மற்றும் டெலிகாமண்ட் பிரிவுகளை வழிநடத்தியுள்ளார். கார்ட்டோசாட்-1, ஓசியன்சாட் -2, மற்றும் மேகா-டிராபிக்ஸ் உள்ளிட்ட பல செயற்கைக்கோள்களுக்கான திட்ட துணை இயக்குநராகவும் இவர் பணியாற்றியுள்ளார். அங்கு இவர் தரவு நடவடிக்கைகளுக்கு பொறுப்பாக இருந்தார்.  2013 ஆம் ஆண்டில் செவ்வாய் கோளை ஆராயும் மங்கல்யான் திட்டப் பணியிலும் பணியாற்றியுள்ளார். 

### சந்திரயன் -2

வனிதா இஸ்ரோவின் சந்திரனை ஆராயும் சந்திரயான் -2 திட்டப் பணிக்கான இணை இயக்குநராக இருந்து திட்ட இயக்குநராக பதவி உயர்வு பெற்றார். இஸ்ரோவில் விண்கோள்களுக்கிடையான திட்டப் பணிக்கு தலைமை தாங்கிய முதல் பெண் இவர். இஸ்ரோவின் முதல் பெண் திட்ட இயக்குநரும் இவர் ஆவார்.  முந்தைய சந்திரயான் -1 திட்ட இயக்குனர், மயில்சாமி அண்ணாதுரை, தனது பொறுப்பை ஏற்றுக்கொள்ளும்படி செய்தார், இவரது தரவு கையாளும் திறண், குழு மேலாண்மை மற்றும் சிக்கல் தீர்க்கும் திறன் ஆகியவை இப் பதவிக்கு சிறந்த நபராக இவரை ஆக்கியுள்ளன என்று கூறினார். வனிதாவின் பொறுப்புகள் அனைத்து அமைப்புகளின் வளர்ச்சி மற்றும் செயல்பாடுகளை முழுமையாக மேற்பார்வையால் உறுதிசெய்தல் மற்றும் திட்டத்திற்கான அதிகார புள்ளியாக செயல்படுதல் போன்றவை அடங்கும். ஏவுதல் 22 ஜூலை 2019 அன்று வெற்றிகரமாக நிகழ்ந்தது. சந்திரயான்-1 போலல்லாமல், சந்திரனின் சுற்றுப்பாதையை சுற்றி வருவது அல்லாமல் ஆய்வுக்காக தரையிறக்கும் நோக்கமும் கொண்டது.

விருதுகள் மற்றும் கௌரவங்கள்
---------------------------

வனிதா 2006 ஆம் ஆண்டில் இந்திய வானியல் சங்கத்தால் சிறந்த பெண் அறிவியலாளருக்கான விருதைப் பெற்றார். 2019 ஆம் ஆண்டில் நேச்சர் இதழில் ஐந்து அறிவியலாளர்களில் ஒருவராகவும் இவர் குறிப்பிடப்பட்டார்.

குறிப்புகள்
-----------

1. ↑  "Vanitha: 32 years at ISRO to leading India's Chandrayaan 2 project". *gulfnews.com* (ஆங்கிலம்). 2019-10-20 அன்று பார்க்கப்பட்டது.
2. ↑  "Ritu Karidhal and M Vanitha: Meet the two women leading Chandrayaan 2 team". *Moneycontrol*. 2019-08-04 அன்று பார்க்கப்பட்டது.
3. ↑  "A mission designer and a data cruncher: Meet the women heading Chandrayaan-2". *www.thenewsminute.com*. 2019-10-20 அன்று பார்க்கப்பட்டது.
4. ↑  "Nature's 10". *www.nature.com* (ஆங்கிலம்). 2019-08-04 அன்று பார்க்கப்பட்டது.

வெளி இணைப்புகள்
---------------

* அதிகாரப்பூர்வ வலைத்தளம் பரணிடப்பட்டது 2021-07-24 at the வந்தவழி இயந்திரம்
**மாவட்ட ஊரக வளர்ச்சி முகமை**, (**District Rural Development Agency** (**DRDA**), மாவட்ட அளவில், கிராமபுறங்களில் வறுமைக்கு எதிரான திட்டப்பணிகளை மேற்கொள்வதே இதன் முக்கிய அடிப்படை நோக்காகும். 

இம்மாவட்ட வளர்ச்சி முகமைகள், இந்திய அரசின் சங்கங்கள் பதிவுச் சட்டம், 1860ன் படி, பதிவு செய்யப்பட்டு, 1 ஏப்ரல் 1999 முதல் தமிழ்நாடு ஊரக வளர்ச்சி மற்றும் ஊராட்சித் துறையின் கீழ் இயங்குகிறது.

நிர்வாகம்
---------

மாவட்ட ஊரக வளர்ச்சி முகமையின் திட்ட இயக்குனராக, மாவட்டக் கூடுதல் ஆட்சித் தலைவர் அல்லது ஊரகத் துறையின் இணை இயக்குனர் இருப்பர். திட்ட இயக்குனரின் கீழ் ஊரக வளர்ச்சிக்கு துணையாக உள்ள துறைகளின் உதவி இயக்குனர்கள் உதவி திட்ட அலுவலர்களாக செயல்படுவர். 1999 முதல் மாவட்ட ஊரக வளர்ச்சி முகமையின் நிர்வாகச் செலவினங்களை இந்திய அரசு 90%, மாநில அரசு 10% ஏற்றுக்கொள்கிறது. மாவட்ட ஊரக வளர்ச்சி முகமையின் செயற்பாடுகளை மாநில அளவில், தமிழ்நாடு ஊரக வளர்ச்சி மற்றும் ஊராட்சித் துறை மேற்பார்வையிடுகிறது.

பணிகள்
------

இந்திய அரசு மற்றும் தமிழ்நாடு அரசுகள், கிராமப்புற வளர்ச்சித் திட்டத்திற்கு ஒதுக்கும் நிதிகளைக் கொண்டு கிராம ஊராட்சிகளின் உள்கட்டமைப்பு, கிராமப்புற வேலைவாய்ப்பு, சுகாதாரம், அடிப்படைக் கல்வி, மருத்துவம், சமூகப் பாதுகாப்பு, மகளிர் மேம்பாடு, கைவினைத்தொழில் மேம்பாடு போன்ற சமூகப் பொருளாதார வளர்ச்சிப் பணிகளை மாவட்ட ஊரக வளர்ச்சி முகமை வழியாக ஊராட்சி ஒன்றியங்கள் மேற்கொள்கிறது.  

### நிறைவேற்றப்படும் இந்திய அரசின் திட்டங்கள்

* மகாத்மா காந்தி ஊரக வேலைவாய்ப்பு உறுதித் திட்டம்
* சுகன்யா சம்ரிதி திட்டம் (செல்வமகள் சேமிப்பு திட்டம் )
* சுவவலம்பன் திட்டம், அமைப்புச்சார தொழிழிலாளர்களுக்கு
* துப்புரவு இந்தியா இயக்கம்
* ஜனனி சுரக்ச யோஜனா
* முத்ரா வங்கி
* முன்மாதிரி கிராமத் திட்டம்
* பிரதம அமைச்சர் கிராமப்புற வீட்டுவசதித் திட்டம்

### நிறைவேற்றப்படும் தமிழக அரசின் திட்டங்கள்

* கிராம தன்னிறைவுத் திட்டம்
* தமிழ்நாடு அரசு நலிந்தோர் குடும்ப நல உதவித் திட்டம்
* நமக்கு நாமே திட்டம் (Namakku Naame Thittam) (NNT)
* சட்டமன்ற உறுப்பினர் தொகுதி மேம்பாட்டுத் திட்டம்
* ஊரக உள்கட்டமைப்பு திட்டம்
* ஊரக கட்டிட பராமரிப்பு மற்றும் சீரமைப்புத் திட்டம்
* முழு சுகாதாரப் பிரச்சார இயக்கம்
* திடக் கழிவு மேலண்மைத் திட்டம்
* கிராமப்புறச் சாலைகள் மேம்பாடுத் திட்டம்

இந்திய அரசின் நிதி நிறுத்தம்
----------------------------

மாவட்ட ஊரக வளர்ச்சி முகமையின் அதிகாரிகளுக்கு வழங்கப்படும் ஊதியத்தில் 75% இந்திய அரசு மானியமாக பங்களிக்கிறது. இந்திய அரசின் இந்த பங்களிப்பு 1 ஏப்ரல் 2022 முதல் நிறுத்தப்படுகிறது.

இதனையும் காண்க
--------------

* கிராம ஊராட்சி
* ஊராட்சி ஒன்றியம்
* மாவட்ட ஊராட்சி

மேற்கோள்கள்
-----------

1. ↑  DISTRICT RURAL DEVELOPMENT AGENCY
2. ↑  State Schemes
3. ↑  எம்.பி.க்கள் தொகுதி மேம்பாட்டு நிதியை மாதிரி கிராம திட்டத்துக்குப் பயன்படுத்தலாம்: நாடாளுமன்றத்தில் தகவல்
4. ↑  Pradhan Mantri Awas Yojana – Gramin (PMAY-G) | Pradhan Mantri Gramin Awas Yojana
5. ↑  Self Sufficiency Scheme (SSS)
6. ↑  Namakku Naame Thittam (NNT)
7. ↑  Member of Legislative Assembly Constituency Development Scheme (MLACDS)
8. ↑  [  Rural Infrastructure Scheme]
9. ↑  Rural Buildings Maintenance and Renovation Scheme (RBMRS)
10. ↑  Total Sanitation Campaign (TSC) Total Sanitation Campaign (TSC)
11. ↑  Centre to stop funding DRDAs from April 2021

வெளி இணைப்புகள்
---------------

* state of panchayats : 2007-08 , An independent assessment, Volume I : Thematic reports
**பைலான் கானாங்கோழி** [Baillon's crake (*Zapornia pusilla*)] என்பது ராலிடே குடும்பத்தைச் சேர்ந்த ஒரு சிறு நீர்ப்பறவை. இது உலகின் பல்வேறு பகுதிகளிலும் பரவலாகக் காணப்படுகின்றது. இந்த கானாங்கோழி இனத்திற்கு பிரென்சு இயற்கை ஆர்வலர் லூயி பைலானின் பெயர் சூட்டப்பட்டுள்ளது.

உடலமைப்பு
---------

இக் கானாங்கோழி காடைகளைச் சற்று பெரிய, நாகணவாயை விட சிறியது. நீளம் -- 17 முதல் 19 cm. மேற்பாகம் நல்ல செம்பழுப்பு நிறம்: அதில் ஆங்காங்கு கருங்கீற்றுகளும் பின்பகுதியில் வெண்புள்ளிகளும் காணப்படும். அடிப்பாகம் வெளிர் நிறம்; மங்கலான பச்சை நிறத்தில் அலகும் கால்களும் இருக்கும். பெண், ஆண் பெரும்பாலும் ஒரே மாதிரி இருப்பினும், பெண் கோழியின் கண்ணிற்குப் பின் செம்பழுப்பு நிறப் பட்டை இருக்கும்.

பரவலும் வாழ்விடமும்
-------------------

### பரவல்

வட அமெரிக்க, தென் அமெரிக்கக் கண்டங்கள், வட/வட மேற்கு ஆப்பிரிக்கா, ரஷ்யா, ஸ்காண்டினேவியா உள்ளிட்ட சில பகுதிகள் நீங்கலாக உலகின் பல்வேறு இடங்களிலும் இவை காணப்படுகின்றன. மத்திய இந்தியா, வடமேற்கு இந்தியா நீங்கலாக இந்தியாவின் அனைத்து பகுதிகளிலும் இக்கானாங்கோழிகள் தென்படுகின்றன. தமிழ்நாட்டின் காஞ்சிபுரம் மாவட்டத்திலுள்ள பள்ளிக்கரணை சதுப்பு நிலத்தில் இவை அதிகமாகப் பதிவு செய்யப்பட்டுள்ளன. இருப்பினும், இவற்றின் எண்ணிக்கையும் பதிவு செய்யப்படும் நெருக்கமும் குறைவாகவே உள்ளன.

### வாழ்விடம்

இடம்பெயர்வும் வலசையும்
----------------------

ஆப்பிரிக்கா, ஆஸ்திரேலியா, தென்கிழக்கு ஆசியா மற்றும் இந்திய துணைக் கண்டத்தில் உள்ள பைலான் கானாங்கோழியின் திரள்கள் அங்கேயே வசிப்பவையாக இருந்தாலும் அருகிலிருக்கும் பகுதிகளுக்கு அவை வலசை செல்கின்றன. ஐரோப்பாவிலும் வடக்கு மற்றும் மத்திய ஆசியாவிலும் இருக்கும் கானாங்கோழித் திரள்கள் முழுமையாக வலசை செல்பவை.

மேற்கோள்கள்
-----------


1. ↑  BirdLife International (2012). "*Zapornia pusilla*". *IUCN Red List of Threatened Species* **2012**.. பார்த்த நாள்: 2 June 2015. old-form url
2. ↑  "Identification -- Baillon's Crake". 15 மே 2021 அன்று பார்க்கப்பட்டது.
3. ↑  "Description". 2021-09-16 அன்று மூலம் பரணிடப்பட்டது. 15 மே 2021 அன்று பார்க்கப்பட்டது.
4. ↑  "Species Map". 15 மே 2021 அன்று பார்க்கப்பட்டது.
5. ↑  "Movement and migration Patterns". 15 மே 2021 அன்று பார்க்கப்பட்டது.
**இந்தியாவிற்கான எதிரி சொத்துகளின் பாதுகாவலர்** (Custodian for Enemy Property for India), 1968 எதிரி சொத்து பாதுகாப்புச் சட்டத்தின் கீழ் பாகிஸ்தான், சீனா போன்ற நாடுகளில் குடிபெயர்ந்த எதிரி நாட்டவர்களின் இந்தியாவில் உள்ள சொத்துக்களைக் கையகப்படுத்தவும், அதனைப் பாதுகாத்து பராமரிக்கவும் மற்றும் ஏலத்தில் விற்பனை செய்யவும் இந்திய அரசின் உள்துறை அமைச்சகத்தால் அதிகாரம் பெற்ற நபராவர். இந்திய அரசின் இணைச் செயலாளர் தகுதியில் உள்ள அதிகாரி இதன் பாதுகாவலராக நியமிக்கப்படுகிறார். எதிரி சொத்துக்கள் பாதுகாவலரின் தலைமை அலுவலகம் புது தில்லியில் உள்ளது. இதன் கிளை அலுவலகங்கள் மும்பை, கொல்கத்தா, லக்னோ நகரங்களில் உள்ளது.

கட்டணம்
-------

கைப்பற்றப்பட்ட எதிரி சொத்துக்களின் மதிப்பில் 2% கட்டணமாக இதனை பாதுகாக்கும் அலுவலகம் வசூலிக்கும். இந்தக் கட்டணம் எதிரி சொத்துக்களின் வாடகை மற்றும் வட்டி மூலம் கிடைக்கும் வருவாயிலிருந்து ஈடுசெய்யப்படும்.

எதிரி சொத்துக்களை விற்பனை செய்தல்
---------------------------------

டிசம்பர் 2017ஆம் ஆண்டில் 1968 ஆண்டின் எதிரி சொத்து பாதுகாப்பு சட்டத்தில் திருத்தம் செய்யப்பட்டது. 12,611 எதிரி சொத்துக்கள் அடையாளம் கண்டறியப்பட்டது. இவைகளின் மதிப்பு ரூபாய் 1 இலட்சம் கோடி ஆகும். தற்பொது எதிரி சொத்து விற்பனைக்கான நடைமுறைகள் மாவட்ட நீதிபதிகள் மற்றும் துணை ஆணையர்களின் உதவியுடன் தொடங்கவுள்ளது. ரூபாய் ஒரு கோடிக்கும் குறைவான மதிப்புள்ள சொத்துக்களில் குடியிருப்பாளருக்கு விற்பனை செய்ய முன்னுரிமை வழங்கப்படும். மறுக்கும் பட்சத்தில் எதிரி சொத்துகளை கையகப்படுத்த நடவடிக்கை எடுக்கப்படும்.

அதேசமயம் எதிரி சொத்துகளின் மதிப்பு ரூபாய் 1 கோடியிலிருந்து 100 கோடிக்கும் குறைவாக இருக்கும் பட்சத்தில் பாதுகாக்கும் அலுவலர் அவற்றை மின்னணு ஏல (இ-ஏலம்) முறையில் விற்பனை செய்யலாம்.

எதிரி சொத்துக்களான பங்குகள், தங்கம் உள்ளிட்ட அசையாச் சொத்துகளை விற்பனை செய்ததன் மூலம் இந்திய அரசுக்கு ரூபாய் 3,400 கோடிக்கு மேல் வருவாய் கிடைத்துள்ளது.

இந்தியாவிற்கான எதிரி சொத்துகளின் பாதுகாப்ப் அலுவகம் கண்டறிந்துள்ள 12,611 எதிரி சொத்துகளில் 12,485 சொத்துகள் பாகிஸ்தானியர்களுக்கு சொந்தமானவை. எஞ்சிய 126 சொத்துகள் மட்டுமே சீனாவில் குடியுரிமை பெற்றவர்களை சார்ந்தவை. தமிழ்நாட்டில் 67 எதிரி சொத்துகளும், கேரளாவில் 71 சொத்துகளும், கர்நாடகாவில் 24 எதிரி சொத்துகளும் உள்ளது. அதிகபட்சமாக மேற்கு வங்கத்தில் 4,088 எதிரி சொத்துகள் இருப்பது கண்டறியப்பட்டுள்ளது.

எதிரி சொத்துக்கள் ஏலம்
----------------------

இந்திய அரசின் வசம் உள்ள எதிரி சொத்துக்களை எதிரி சொத்துகளின் பாதுகாவலர் மூலம் ஏலம் விடுவதற்கான நடவடிக்கை துவக்கப்பட்டுள்ளது மத்திய உள்துறை இணை அமைச்சர் அஜய் மிஸ்ரா தெனி 25 சூலை 2023 அன்று மக்களவையில் அறிவித்தார்.

இதனையும் காண்க
--------------

* 1968 எதிரி சொத்து பாதுகாப்பச் சட்டம்

மேற்கோள்கள்
-----------

1. ↑  Statewise ENEMY PROPERTIES
2. ↑  CUSTODIAN OF ENEMY PROPERTY FOR INDIA
3. ↑  THE ENEMY PROPERTY (AMENDMENT AND VALIDATION) ACT, 2017
4. ↑  Govt plans to dispose off 'enemy' properties soon, Economic Times, 19 Dec 2017.
5. ↑  Government monetised enemy properties worth Rs 3,400 crore
6. ↑  Govt starts process of eviction & sale of enemy properties
7. ↑  நாடு பிரிவினைக்கு பிறகு இந்தியாவை விட்டு வெளிநாடுகளில் குடியேறிய எதிரி சொத்துகள் விற்பனைக்கான நடைமுறை தொடக்கம்
8. ↑  எதிரி சொத்துக்கள் ஏலம் துவக்கம் : லோக்சபாவில் தகவல்
**இந்தியயியல்** (*Indology*) இந்தியத் துணைக்கண்டத்தின் பண்பாடு, மதம், சமூகவியல், வரலாறு மற்றும் இலக்கியம் ஆகியவற்றை ஆராயும் அறிவுத்துறை. இது ஒரு சிறப்புப்பெயரே ஒழிய ஒரு தனி அறிவுத்துறை அல்ல.

உள்ளடக்கம்
----------

இந்தியவியலின் உள்ளே இந்திய, பாகிஸ்தான், வங்காளம், நேபாளம், இலங்கை ஆகிய நாடுகளைப்பற்றிய ஆய்வுகளும் அடங்கும். பொதுவாக ஆரம்பகால ஜெர்மானிய அறிஞர்களின் ஆய்வுகளைச் சுட்டவே இச்சொல் பயன்படுத்தப்பட்டது. இப்போது இப்பெயர் பொதுவாக கையாளப்படுவதில்லை. பதிலுக்கு தெற்காசிய ஆய்வுகள் என்ற சொல்லே புழக்கத்திலுள்ளது

வரலாறு
------

இந்தியயியல் இந்தியாவைப்பற்றி எழுதிய தொன்மையான பயணிகளின் குறிப்பில் இருந்தே தொடங்குகிறது. மெகஸ்தனிஸ் [கிமு 350–290 ] முதல் இந்தியவியலாளர் எனப்படுகிறார். ஆனால் பொதுவாக இந்தியாவைப்பற்றி எழுதிய ஐரோப்பியர்களையே இந்த வரிசை சுட்டுகிறது

நவீன இந்தியயியலின் தொடக்கப்புள்ளிகள் ஹென்றி தாமஸ் கோல்ப்ரூக் (*Henry Thomas Colebrooke*), வில்லியம் ஷெல்கெல் (August Wilhelm Schlegel) போன்றவர்கள். 1822ல் உருவான ஆசியவியல் கழகம் (*The Société Asiatique*) இந்தியயியல் ஆய்வுகளுக்கு ஊக்கமளித்தது. வேந்திய ஆசியயியல் கழகம் (*Royal Asiatic Society*) 1824 ல் உருவானது. ஜெர்மன் கீழையியல் கழகம் (*German Oriental Society*) 1845ல் உருவாயிற்று. இவை இந்தியயியல் ஆய்வை மேலெடுத்தன

இந்தியயியல் ஆய்வுகளில் பெரிய ஊக்கத்தை அளித்தது சம்ஸ்கிருத நூல்களின் மொழியாக்கமாகும். மாக்ஸ் முல்லரை தொகுப்பாசிரியாகக் கொண்டு 1879ல் ஆரம்பித்த கீழைநாட்டு புனித நூல்கள் மொழிபெயர்ப்பு வரிசை இந்தியவியல் ஆய்வுகளில் பெரிய முன்னேற்றமாக அமைந்தது.

### யுத வெறுப்புக்கு தீ மூட்டுதல்

ஜெர்மானிய இந்தியவியலாளர்கள் தக்க காரணங்கள் எதுவுமின்றி, மகாபாரதம் மற்றும் பகவத் கீதை இல் இருந்து சில "அடுக்குகளை", ஐரோப்பிய யூத வெறுப்பு க்கு மேலும் தீயூட்ட, அன்று பிரபலமாக இருந்த "இந்திய-ஆரிய புலம்பெயர்தல்" அல்லது "ஆரிய படையெடுப்பு" எனும் கோட்பாட்டை வழியாகப் பயன்படுத்திக் கொண்டனர்.. அதற்கு பிராமணர்களை யூதர்களுக்கு ஈடு சொல்ல வேண்டியிருந்தது, விளைவாக "பிராமண எதிர்ப்பு" உருவானது.

இதனையும் காண்க
--------------

* கிழக்கின் புனித நூல்கள்

மேற்கோள்கள்
-----------

1. 1 2  Vishwa, Adluri. Bagchee Joydeep (2014). *The Nay Science: A History of German Indology*. Oxford: Oxford University Press. பக். 289–426. .
குழந்தைகளின் வண்ண நூல் *கார்பீல்ட் கூஸ்* (1953)
**வண்ண நூல்** (பிரித்தானிய ஆங்கிலம்: colouring-in book, colouring book, or coloring page) என்பது வண்ணத்தீட்டுக்கோல், வண்ண கரிக்கோல், குறிப்பான் எழுதுகோல், வண்ணப்பூச்சு அல்லது பிற கலை ஊடகங்களைப் பயன்படுத்தி வண்ணத்தைச் சேர்க்க விரும்பும் வரிக் கலையைக் கொண்ட ஒரு வகை நூலாகும். பாரம்பரிய வண்ண நூல்கள் மற்றும் வண்ணப் பக்கங்கள் காகிதம் அல்லது அட்டையில் அச்சிடப்படுகின்றன. சில வண்ண நூல்கள் துளையிடப்பட்ட விளிம்புகளைக் கொண்டிருப்பதால் அவற்றின் பக்கங்களை புத்தகங்களிலிருந்து அகற்றி தனித் தாள்களாகப் பயன்படுத்தலாம். மற்றவை ஒரு மொழிபு வரியை உள்ளடக்கியிருக்கலாம்.தற்போது பல குழந்தைகளுக்கான வண்ண நூல்கள் பரவலாக அறியப்படும் வரைகலை கதாபாத்திரங்களைக் கொண்டுள்ளன. அவை பெரும்பாலும் இயக்கப் படங்களுக்கான விளம்பரப் பொருட்களாகப் பயன்படுத்தப்படுகின்றன. வண்ணப் புத்தகங்கள் புள்ளி தொடுத்தல், புதிர்வழி மற்றும் பிற புதிர்களை இணைத்தல் போன்ற பிற செயல்பாடுகளையும் உள்ளடக்கியிருக்கலாம். சிலர் ஒட்டுத் தாள் பயன்படுத்துவதையும் இணைத்துக்கொள்கிறார்கள்.

வரலாறு
------

 *தி லிட்டில் ஃபோல்க்ஸ்* வண்ண நூல், 1879
"கலையின் ஜனநாயகமயமாக்கல்" எனும் செயல்முறையின் ஒரு பகுதியாக வண்ண மற்றும் ஓவிய நூல்கள் அமெரிக்காவில் வெளிவந்தன, இது பிரித்தானியக் கலைஞர் ஜோசுவா ரெனால்ட்ஸ் மற்றும் சுவீடியக் கல்வியாளர் யொகான் ஹைன்ரிக் பெஸ்டலோசி மற்றும் அவரது மாணவர் பிரெட்ரிக் புரோபல் ஆகியோரின் தொடர் விரிவுரைகளால் ஈர்க்கப்பட்டது. பல கல்வியாளர்கள், எந்த விதமான பின்புலங்களில் இருந்து வந்தர்வர்களாக இருந்தாலும் கலைக் கல்வியினைப் பயிலுவதன் மூலம் கருத்தியல் புரிதலை மேம்படுத்துதல், அவர்களின் அறிவாற்றல் திறன்களை மேம்படுத்துதல் மற்றும் குழந்தைகளின் ஆன்மீக வளர்ச்சியினை எட்டுதல் ஆகியவற்றினை மேற்கொள்ள இயலும் என நம்பினர். 1880 களில், *கேட் கிரீன்அவேயுடன்* இணைந்து *தி லிட்டில் ஃபோல்க்ஸ்* ஓவிய நூலினைத் தயாரித்த போது, மெக்லௌலின் சகோதரர்கள் வண்ண நூலினை உருவாக்கியதாகக் கருதப்படுகிறது. 1920கள் வரை, *மில்டன் பிராட்லி நிறுவனத்தின்* ஒரு பகுதியாக இணையும் வரை மெக்லௌலின் பிரதர்ஸ் வண்ண நூல்களை வெளியிட்டனர்.

கல்வி பயன்பாடுகள்
-----------------

 குழந்தைகளுக்கான வண்ண நூல்
பல்வேறு காரணங்களுக்காக சிறு குழந்தைகளுக்கு வண்ணமயமான நூல்கள் பரவலாகப் பயன்படுத்தப்படுகின்றன. உதாரணமாக, குழந்தைகள் மற்ற கற்றல் முறைகளைப் பயன்படுத்துவதைக் காட்டிலும் புத்தகங்களை வண்ணமயமாக்குவதில் அதிக ஆர்வம் காட்டுகின்றனர்; வெறும் வார்த்தைகளை விட படங்கள் மறக்க முடியாததாக இருக்கலாம்.[] சில ஆய்வுகளின்படி, வண்ணமயமாக்கல் ஓவியத்தில் படைப்பாற்றலை அதிகரிக்கச் செய்கிறது.

சான்றுகள்
---------

1. ↑  "Drawn to Art: Art Education and the American Experience, 1800–1950". absolutearts.com. 2003. March 15, 2012 அன்று பார்க்கப்பட்டது.
2. ↑  research

வெளி இணைப்புகள்
---------------

* விக்கிநூல்களில் Wikijunior Coloring Book
கிராம் நியாயாலயச்  சட்டம், 2008 ஆனது  இந்தியாவின் கிராமப்புற பகுதிகளில் நீதி விவகாரங்கள் விரைவாகவும்  எளிதாக  கிடைப்பதற்கும்  கிராம நியாயாலம் அல்லது   கிராம நீதிமன்றங்களை நிறுவுவதற்கு இந்தியாவின் நாடாளுமன்ற சட்டம் மூலம்  இயற்றப்பட்டது.  இந்தச் சட்டம் அக்டோபர் 2, 2009 முதல் நடைமுறைக்கு வந்தது.

சிறப்பியல்புகள்
---------------

1.கிராம நியாயலயாவின் நீதிபதியாக நியாயதிகாரி என்பவர் மாநில அரசால் உயர்நீதிமன்றத்தின் அறிவுரையின் கீழ் நியமிக்கபடுவார்.
2.ஒவ்வொரு பஞ்சாயத்துக்கும் இடைநிலை மட்டத்தில் அல்லது ஒரு மாவட்டத்தில் இடைநிலை மட்டத்தில் தொடர்ச்சியான பஞ்சாயத்துக்கு ஒரு குழு அல்லது எந்தவொரு மாநிலத்திலும் இடைநிலை மட்டத்தில் பஞ்சாயத்து இல்லாத பகுதியிலும் ஒரு கிராம பஞ்சாயத்துகள் நிறுவப்பட வேண்டும்.3.கிராம நியலாயாக்களுக்கு தலைமை தாங்கும் நியதிகாரிகள் கண்டிப்பாக நீதித்துறை அதிகாரிகளாக இருக்க வேண்டும்  மற்றும் உயர் நீதிமன்றத்தின் கீழ் பணிபுரியும் முதல் வகுப்பு நீதிபதியின் அதே அதிகாரங்களையும் அதே சம்பளத்தையும்  பெறுவார்கள்.

மேற்கோள்கள்
-----------

1. ↑  "Gram Nyayalaya Act 2008 to come into effect from October 2, 2009". *Press Information Bureau*. 1 October 2009.. பார்த்த நாள்: 1 May 2013.
2. ↑  "Gram Nyayalayas or Village Courts". 10 March 2015. .
**மலைக்காடை** (rock bush quail (Perdicula argoondah) என்பது இந்திய தீபகற்பத்தின் சில பகுதிகளில் காணப்படும் காடை இனமாகும். இது பரந்த அளவில் காணப்படும் ஒரு பொதுவான இனமாகும். இதை தீவாய்ப்புக் கவலை குறைந்த இனம் என்று பன்னாட்டு இயற்கைப் பாதுகாப்புச் சங்கம் மதிப்பிட்டுள்ளது.

வகைபிரித்தல்
------------

இதில் மூன்று அங்கீகரிக்கப்பட்ட கிளையினங்கள் உள்ளன:

* *P. a. argoondah* மத்தியப் பிரதேசத்திலிருந்து தெற்கே தமிழ்நாடுவரை காணப்படுகிறது.
* *P. a. meinertzhageni* வடமேற்கு இந்தியாவில் காணப்படுகிறது
* மைசூர் சரளைக்காட்டுக் காடை (*P. a. salimalii*) தென்னிந்தியாவின் கருநாடகத்தின் சில பகுதிகளில் காணப்படுகிறது.

விளக்கம்
--------

இவை புதர்க்காடையை உருவில் மிகவும் ஒத்துள்ளன. புதர்க்காடைக்குக் கண்ணின்மேல் இருக்கும் புருவம் இதற்கு இல்லை. இதன் தொண்டையின் நிறம் செம்பழுப்பிற்கு பதிலாக செங்கல் சிவப்பில் இருக்கும். இவை புதர்க்காடைகளுடன் சேர்ந்து மேயக்கூடியவை. இவை சிறு கூட்டமாக கூடி வாழக்கூடியவை. இவை திடீரென்று தாவரங்களில் இருந்து மொத்தமாக எழுந்து பறக்கும் போது மட்டுமே கண்ணில் படுகின்றன. இவை 6.7–7.25 அங்குலம் (17.0–18.4 செமீ) நீளமுள்ளதாகவும், 64–85 கிராம் எடையுள்ளதாக இருக்கும். இவ்வினத்தின் ஆண்பறவைகளுக்கு கழுத்தில் புள்ளிகள் மங்கலான பாக்கு நிறத்தில் இருக்கும். பெண் பறவைகளுக்கு இப்புள்ளிகள் இருக்காது.

பரவலும் வாழ்விடமும்
-------------------

ராஜ்கோட்டில் ஆண் பறவை
ராஜ்கோட்டில் மலைக் கூட்டம்
மலைக்காடைகள் இந்தியாவின் மேற்குப் பகுதியைப் பூர்வீகமாகக் கொண்டவை. இவை இடம்பெயராத இனம் என்று நம்பப்படுகிறது. இவை வறண்ட பகுதிகளில் புதர்கள் நிறைந்த புல்வெளிகள் மற்றும் முட்செடிகள் நிறைந்த புதர்கள் உள்ள பகுதியில் காணப்படுகின்றன. இவை 600 மீட்டர் (2,000 அடி) உயரத்திற்கு மேல் உள்ள பகுதியில் அரிதாகவே காணப்படுகின்றன.

நிலை
----

மலைக்காடை
மலைக்காடைகள் மிகவும் பரந்த வாழிடப் பரப்பைக் கொண்டுள்ளன. இதை தீவாய்ப்புக் கவலை குறைந்த இனம் என்று பன்னாட்டு இயற்கைப் பாதுகாப்புச் சங்கம் மதிப்பிட்டுள்ளது. இவற்றின் எண்ணிக்கை கணக்கிடப்படவில்லை என்றாலும், வேட்டையாடுதல் மற்றும் இதன் வாழ்விட அழிப்பால், இதன் எண்ணிக்கை மெதுவாக குறைந்து வருகிறது. இவற்றின் எண்ணிக்கை வீழ்ச்சியின் விகிதம், இந்த இனத்தை அச்சுறுத்தல் நிலையை அண்மித்த இனம் என்ற பிரிவில் பட்டியலிடுவதற்கு போதுமானதாக இல்லை.

மேற்கோள்கள்
-----------

1. 1 2  BirdLife International (2016). "*Perdicula argoondah*". *IUCN Red List of Threatened Species* **2016**: e.T22679002A92797941. doi:10.2305/IUCN.UK.2016-3.RLTS.T22679002A92797941.en.. பார்த்த நாள்: 19 November 2021.
2. ↑  Hume, A.O.; Marshall, C.H.T. (1880). *Game Birds of India, Burmah and Ceylon*. **II**. Calcutta: A.O. Hume and C.H.T. Marshall. பக். 122.
3. ↑  McGowan, P.J.K.; Boesman, P. (1994). Rock Bush-quail (*Perdicula argoondah*). In: del Hoyo, J. Elliott, A. Sargatal, J. Christie, D.A. & de Juana, E. (eds.) (2014). Handbook of the Birds of the World Alive. Lynx Edicions, Barcelona. Retrieved 2 August 2015

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q1273414
* விக்கியினங்கள்: Perdicula argoondah
* ADW: Perdicula\_argoondah
* Avibase: 177160F1387B62B6
* BirdLife: 22679002
* ஈபேர்டு: robqua1
* GBIF: 2473365
* iNaturalist: 724
* IRMNG: 10597718
* ITIS: 553875
* IUCN: 22679002
* Xeno-canto: Perdicula-argoondah

 |
**பட்டாபி சுந்தர இராமன்** (P. S. Raman) (பிறப்பு: நவம்பர் 7, 1960) என்பவர் ஒரு இந்திய மூத்த வழக்கறிஞரும், தமிழகத்தின் முன்னாள் அரசு தலைமை வழக்கறிஞரும் ஆவார். இவர் முன்னாள் அரசு தலைமை வழக்கறிஞரும் திராவிட முனேற்றக் கழக அரசியல்வாதியுமான வி. பி. ராமனின் இளைய மகன் ஆவார்.

ஆரம்பகால வாழ்க்கை
-----------------

பட்டாபி சுந்தர இராமன் 1960 நவம்பர் 7 அன்று பிறந்தார். இவரது தந்தை வழக்கறிஞர் வி. பி. ராமன் ஆவார், வி. பி. இராமன் 1977 முதல் 1979 வரை தமிழகத்தின் அரசு தலைமை வழக்கறிஞராக பணியாற்றினார்.   பி. எஸ். இராமனின் அண்ணன் பிரபல நடிகரான மோகன் வி. ராமன் ஆவார். 

சுந்தர இராமன் தனது பள்ளிப்படிப்பை சென்னை வித்யா மந்திரில் முடித்து, சென்னை லயோலா கல்லூரியில் வணிவியலில் பட்டம் பெற்றார்.  பின்னர் இராமன் சென்னை சட்டக் கல்லூரியில் சட்டப் மயின்று பட்டம் பெற்றார்.

தொழில்
------

இராமன் 1985 இல் ஒரு வழக்கறிஞராக தொழில் செய்யத் தொடங்கினார்  மற்றும் 1991 இல் தனது தந்தையின் மரணத்திற்கு பிறகு இராமன் அண்ட் அசோசியேட்ஸ் என்ற சட்ட நிறுவனத்தை நிறுவினார். 

இராமன் சென்னை உயர்நீதிமன்றத்திலும், இந்திய உச்ச நீதிமன்றத்திலும் வழக்கறிஞர் பயிற்சியை மேற்கொண்டார். , 2004 செப்டம்பரில், மெட்ராஸ் உயர்நீதிமன்றத்தின் மூத்த வழக்கறிஞராக பணியமர்ந்தார்.  தமிழக அரசின் கூடுதல் தலைமை வழக்கறிஞராக இருந்த ஆர் முத்துசாமி பதவி விலகியதையடுத்து, 2006 சூன் 11 அன்று, ஆர். முத்துக்குமாரசாமிக்கு பதிலாக ராமன் கூடுதல் வழக்கறிஞராக நியமிக்கப்பட்டார்.  தமிழக அரசின் தலைமை வழக்கறிஞராக இருந்த ஜி. மாசிலாமணி பதவி விலகியதையடுத்து, ராமன் 2009 சூலை 29 அன்று தமிழ்நாட்டின் அரசு தலைமை வழக்கறிஞராக ஆனார்.

குறிப்புக்கள்
-------------

1. 1 2 3 4  "Raman appointed Advocate-General". *தி இந்து*. July 30, 2009. Archived from the original on நவம்பர் 8, 2012. .
2. 1 2 3 4  "Raman named new Advocate-General". *டெக்கன் குரோனிக்கள்*. July 30, 2009. . 
[*தொடர்பிழந்த இணைப்பு*]
3. ↑  "Government appoints three additional Advocate-Generals". *The Hindu*. June 11, 2006. Archived from the original on ஜூன் 16, 2006. .
**வளம்பக்குடி முத்துமாரியம்மன் கோயில்** தமிழ்நாட்டில் தஞ்சாவூர் மாவட்டம், வளம்பக்குடி என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பன்னிரண்டாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் முத்துமாரியம்மன் சன்னதியும், விநாயகர், உத்ரகருப்பு, முனியாண்டவர் உபசன்னதிகளும் உள்ளன. இங்குக் கோயில் குளம் உள்ளது. இக்கோயிலில் ஒரு கோபுரம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி ஒருகாலப் பூசை நடக்கின்றது. பங்குனி மாதம் 10-ம் நாள் பூச்சொரிதல் முக்கிய திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
ஒரு கரிக்கோல் பெட்டி
**கரிக்கோல் பெட்டி** (Pencil case) என்பது கரிக்கோல்களைச் சேமிக்கப் பயன்படும் ஒரு கொள்கலன் ஆகும். ஒரு கரிக்கோல் பெட்டியில் கரிக்கோல் துருவி, எழுதுகோல் பசைக் குச்சிகள், அழிப்பான்கள், கத்தரிக்கோல் மற்றும் அளவுகோல் போன்ற பலவிதமான மற்ற எழுதுபொருட்களும் இருக்கலாம்.

கரிக்கோல் பெட்டிகள் மரம் அல்லது உலோகம் போன்ற பல்வேறு பொருட்களிலிருந்து தயாரிக்கப்படலாம். சில கரிக்கோல் பெட்டிகள் கடினமான மற்றும் உறுதியான ஓட்டிற்குள் உள்ளே அடைத்து வைத்திருக்கப்படுகின்றன, மற்றவை நெகிழி, தோல் அல்லது பருத்தி போன்ற மென்மையான பொருளைப் பயன்படுத்துகின்றன. மென்மையானவைகள் பொதுவாக ஒரு பல்லிணைவுப் பட்டிகை மூலம் இணைக்கப்படுகின்றன.

ஆரம்பகால கரிக்கோல் பெட்டிகள் வட்டமான அல்லது உருளை வடிவத்தில் இருந்தன. ஆரம்பகாலங்களில் அலங்காரக் கல் அல்லது பிளாட்டினம் (1874 இலிருந்து) ஆகியவற்றின் மூலம் அலங்கரிக்கப்பட்டன.

மேலும் பார்க்கவும்
------------------

* கரிக்கோல்
* பள்ளி
* கரிக்கோல் துருவி
* குறிப்பான் எழுதுகோல்
* எழுதுகோல்
* அழிப்பான்

குறிப்புகள்
-----------

1. ↑  Nadelhoffer, Hans (2007). *Cartier*. Chronicle Books. பக். 201. பன்னாட்டுத் தரப்புத்தக எண்:978-0811860994.
**நில்கிரி இமால்** (*Nilgiri Himal*) என்பது நேபாள நாட்டின் அன்னபூர்ணா திண்மப் பாறைத் தொகுதியில் உள்ள மூன்று சிகரங்களின் வீச்சு ஆகும். இம்மலை வீச்சில் 7061 மீட்டர் உயரமான வடக்கு நில்கிரி, 6940 மீட்டர் உயரம் கொண்ட மத்திய நில்கிரி, 6839 மீட்டர் உயரம் கொண்ட தெற்கு நில்கிரி ஆகிய மூன்று மலைகள் காணப்படுகின்றன.

அக்டோபர் மாதம் 1962 ஆம் ஆண்டில் நெதர்லாந்து நாட்டைச் சார்ந்த இமயமலை மலையேற்றக்குழு, முதன்முதலாக இம்மலையை ஏறி வெற்றி கண்டது. பிரெஞ்சு நாட்டைச் சார்ந்த லியோனெல் தெர்ரே இக்குழுவின் தலைவராக இருந்து வழிநடத்தினார். முறையே 1978 மற்றும் 1979 ஆம் ஆண்டுகளில் வடக்கு நில்கிரி மலையையும் மத்திய நில்கிரி மலையையும் சப்பான் மலையேற்றக்குழுவினர் மலையுச்சியை ஏறி வெற்றி கண்டனர்.

மேற்கோள்கள்
-----------

1. ↑  "The Netherlands Himalayan Expedition to Central-West Nepal, 1962". www.himalayanclub.org. 2012-09-10 அன்று மூலதளத்திலிருந்து பரணிடப்பட்டது எடுக்கப்பட்டது. 2015-08-11 அன்று பார்க்கப்பட்டது.

வெளி இணைப்புகள்
---------------

* Nilgiri on summitpost.org
* Nilgiri South at night
* Nilgiri South daytime